Verwys na 2006: | Health24
Posted by: Issie | 2007/02/22
Verwys na 2006:
Kyk asb. na posting 2006. Ek is op 'n Herbalife dieet: Shake in die oggend, later 'n appel en dan 2 snytjies broodjie vir middag-ete en later 'n perske en vanaand drink ek weer 'n Shake. Herbalife is tog gesond, so ek glo nie dit kan skade doen nie. Ek eet glad nie meer lekkergoed die laaste week nie, maar ek bly so moeg en duiselig voel. Is daar 'n verskil tussen "duiselig" en "lighoofdig"?
Jy kry dalk te min kaloriee in - kry vir jou ketoon stokkies by die apteek - as dit positief wys is jy besig om jou spierweefsel af te breek omdat jy te min energie inkry. Duiselig en lighoofdig is 'n gevoel van jy wil flou word, jy sien sterretjies terwyl dronkheid of vertigo 'n gevoel is van die aarde draai om jou. Ek wonder of jy nie liewer net een shake per dag moet neem nie. Jy moet ook saam met jou broodjie 'n proteien soos lae vet kaas of vleisie inneem. Eet liewer iets soos high bulk bran en 1 koppie vetvrye jogurt in die oggend met 'n appel?